section_heading: Opis
paragraph_text: U pomorskoj bitci između talijanske i austro-ugarske flote kod Visa 1866. godine potopljeni su talijanski brodovi Palestro i Re d'Italia, a veći broj manjih brodova je oštećen. „Palestro” je jedan od najboljih primjera ratnih oklopnjača sredine 19. stoljeća te pokazuje sve tehničke karakteristike novoga tipa ratnog brodovlja nastalog preobrazbom ratnih mornarica nakon Napoleonskih ratova, a koje se odnose prije svega na uvođenje parnoga stroja i oklopa.